
(AS-i Narva Soojusvõrk 34% aktsiad)
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist AS Narva Soojusvõrk aktsiate võõrandamise kohta vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linn Arenduse ja Ökonoomika Ameti direktorit Georgi Ignatovi’t antud küsimuses ette kandma Narva Linnavolikogu istungil.

Linnavara võõrandamine

(34% AS-i Narva Soojusvõrk aktsiaid) 
  

1. ASJAOLUD JA MENETLUSE KÄIK

Narva linnale kuulub 2 763 AS-i Narva Soojusvõrk aktsiat (s.o 34% aktsiaid), mille  bilansiline valdaja on Narva Linna Arenduse ja Ökonoomika Amet. Ühe AS-i Narva Soojusvõrk aktsia nimiväärtus on 63,9 eurot, Narva linna kuuluvate aktsiate koguväärtus on 176 555,70 eurot. 
Vastavalt OÜ Grant Thornton Rimess poolt teostatud AS-i Narva Soojusvõrk aktsia õiglase väärtuse hindamisele on ettevõtte aktsiakapitali 34% suuruse osaluse õiglane väärtus 864 948,0 eurot.

Narva Linnavalitsuse linnavarakomisjoni koosolekul 17.09.2014 (protokoll 11) arutati 34% AS-i Narva Soojusvõrk aktsiate võõrandamist ning otsustati:
1. Soovitada võõrandada 34% AS-i Narva Soojusvõrk aktsiaid avalikul kirjalikul enampakkumisel.

2. Kehtestada müügi alghind 1 000 000 eurot, enampakkumise osavõtutasu 1 600,0 eurot ja tagatisraha 86 495,0 eurot (10% eksperthinnangust).

3. Narva Linna Arenduse ja Ökonoomika Ametil esitada antud küsimus Narva Linnavalitsuse istungile protokollilise otsuse vastuvõtmiseks.
2. ÕIGUSLIKUD ALUSED

Kohaliku omavalitsuse korraldamise seaduse (edaspidi KOKS) § 30 lõike 1 punkti 1 kohaselt linnavalitsus valmistab ette volikogus arutamisele tulevaid küsimusi, lähtudes valitsuse seisukohtadest või linnavolikogu otsustest. Käesoleva otsuse eelnõu ettevalmistamisel lähtub Narva Linnavalitsus järgmistest asjaoludest.   

KOKS § 22 lõike 1 punkti 6 kohaselt volikogu ainupädevusse kuulub linnavara valitsemine, kasutamine ja käsutamise korra kehtestamine. Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise korra” (edaspidi ka Kord).

Linnavara eeskirja punkti 63 kohaselt linnavara võib võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel.  

Vastavalt Korra punktile 8 linnavara võõrandamisel tasu eest toimub linnavara võõrandamine üldjuhul keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik ning alghinna määramisel lähtutakse varale antud eksperthinnangust. Antud juhul puudub aktsiatel audiitorite arvates turuväärtus. Seega võib Narva Linnavolikogu määrata võõrandatavate aktsiate alghinna, lähtudes muudest objektiivsetest asjaoludest.         

Korra punktide 9, 9.1 kohaselt võetakse linnavara võõrandamise otsus vastu  aktsiate suhtes  - linnavolikogu poolt linnavalitsuse ettepanekul.

Korra punkti 13 kohaselt toimub linnavara tasu eest võõrandamine avalikul enampakkumisel  või  eelläbirääkimistega pakkumisel. Korra punkti 17 kohaselt on avalik enampakkumine linnavara müügi viis, kus müügileping sõlmitakse isikuga, kes on pakkunud kõige kõrgema ostuhinna ja nõustub kehtestatud lisatingimustega ning vastavalt Korra punktile 18 linnavara võõrandamine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena, st nende üle ei peeta läbirääkimisi.   
Korra punktist 23 tulenevalt määratakse suulise enampakkumise läbiviimiseks osavõtutasu ja tagatisraha, mille suuruse määrab võõrandamisotsuse vastuvõtja. Osavõtutasu suurus ei tohi ületada 1 600 eurot. Osavõtutasu tagastamisele ei kuulu, välja arvatud käesoleva Korra punktis 46 sätestatud juhul. Tagatisraha suurus võib olla kuni 10% võõrandatava vara eksperthinnangust.
3. OTSUS 

3.1. Võõrandada avalikul kirjalikul enampakkumisel Narva Linna Arenduse ja Ökonoomika Ameti bilansis olev linnavara – AS-i Narva Soojusvõrk 2 763 aktsiat nimiväärtusega 63,9 eurot, koguväärtusega 176 555,70 eurot, mis moodustab 34% AS Narva Soojusvõrk aktsiakapitalist.
3.2. Kehtestada võõrandatavate aktsiate alghind kogusummas 1 000 000,0 eurot.

3.3. Kehtestada osavõtutasu 1 600 eurot ja tagatisraha 86 495,0 eurot.

3.4.  Käesoleva otsuse punktis 3.1. nimetatud aktsiatega võõrandamisega seotud kulud (notari tasud ja riigilõivud) tasub ostja.

3.5. Volitada linnapead Eduard Easti’t allkirjastama Narva linna nimel vastav notariaalselt tõestatud leping.
4. RAKENDUSSÄTTED

4.1. Narva Linnavolikogu kantseleil teha otsus teatavaks Narva Linnavalitsusele.

4.2. Narva Linnavolikogu otsus jõustub seadusega sätestatud korras.
4.3.  Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

